آلمان اتومبیل شرکتلری بی‌ام‌و، آئودی و مرسدس، آمریکا مرکزلی الکتریک‌لی اتومبیل اورتی‌چی‌سی تسلانین آلمان آلترناتیولرینی بازارا سورمه‌یه حاضیرلاشیر.
تسلانین اؤنلنه‌بیلمه‌ین یوکسلیشینی گؤر‌ن آلمان اتومبیل اورتیچیلری تسلانین الکتریک اتومبیللرینه آلترناتیو اتومبیللر اورتمه‌یی سورعتلندیردی.
مرسدس بو گون الکتریک‌لی یوکسک شاسی‌لی مد‌لی ای‌کیو‌سی‌نی سوئدده تانیداجاق، بی‌ام‌و ۸ سپتامبردا مونیخ‌ده اینکست سدانی، ائودی ایسه ۱۷ سپتامبردا ای-ترون اس‌یووی آمریکانین سانفرانسیسکو شهرین‌ده تانیداجاق.
آلمان مطبوعاتینا گؤره، تسلانین یوکلشی و ۲۰۱۵ده باش وئره‌ن امیسیون قالماقالی سونراسی ایمیجی سارسیلان آلمان اتومبیل اورتیچیلری، الکتریکلی اتومبیللرینی اؤن سیرایا آلدیلار.
آلمان اورتی‌چیلر، گله‌جک ۳ ایلده تخمیناً ۴۰ میلیارد یورو خرجله‌یه‌رک، تسلانین مدل اس، اس‌یووی مدل ایکس و مدل ۳لریله رقابت ائتمه‌یه حاضیرلاشیر. بو اورتیچیلرین گلن ایل هر آی بیر الکتریک‌لی اتومبیلین مدلینی بازارا سورجگی گؤزلنیلیر.
